# Anna Vissi

### Wikipedia

Anna Vissi (kreik. Άννα Βίσση; s. 20. joulukuuta 1957, Larnaka, Kypros) on kreikkalainen ja alun perin kyproslainen laulaja. Hän on tunnettu lähinnä kotimaissaan Kyproksella ja Kreikassa sekä Yhdysvalloissa. Kyproksella hän on suosituin ja Kreikassakin yksi suosituimmista muusikoista. Vissi on ottanut osaa Eurovision laulukilpailuihin kolmesti, vuosina 1980, 1982 sekä 2006. Hän on myynyt maailmanlaajuisesti jo yli yhdeksän ja puoli miljoonaa albumia.

## [muokkaa] Biografia

### [muokkaa] Varhaisvaiheet

Anna Vissi varttui Larnakassa Kyproksella ja aloitti laulamisen jo pienenä, sekä musiikin opiskelun kuusivuotiaana. 12-vuotiaana hän osallistui siskoineen uusien kykyjenetsintäkilpailuun jonka sitten voittikin. Pian hän pääsi levyttämään ja ensimmäisiin televisioesiintymisiinsä. Vuonna 1973 perhe muutti Ateenaan, ja tämä mahdollisti Annan opinnot kansallisessa musiikkikonservatoriossa sekä yhteistyön kreikkalaisten artistien kanssa. Vähän myöhemmin Anna meni musiikkiopintojensa ohella yliopistoon lukemaan oikeustiedettä. Tunnetut kreikkalaiset säveltäjät tekivät hänelle lauluja, muiden muassa Mikis Theodorakis 1975.

### [muokkaa] Suosion kasvu

Anna Vissi teki 1977 kansainvälisen kiertueen ja palkittiin samana vuonna Thessalonikin festivaaleilla parhaana laulajana. Vuonna 1978 Kreikan yleisradioyhtiö ERT ehdotti häntä Kreikan edustajaksi saman vuoden Eurovision laulukilpailuun. Kilpailleiden laulujen säveltäjien riitojen johdosta Kreikkaa lähti kuitenkin edustamaan Tania Tsanaklidou. Anna Vissi pääsi edustamaan Kreikkaa vuoden 1980 euroviisuihin joissa sijoittui 13. laululla Autostop. Kaksi vuotta myöhemmin hän edusti puolestaan Kyprosta euroviisuissa 1982 laululla Mono i Agapi sijoittuen viidenneksi.

Anna Vissi meni naimisiin 1983. Hänen miehensä Nikos Karvelas on säveltäjä, joka teki hänelle kappaleita jo 1975. Vuonna 1986 Vissi pyrki taas Kyproksen euroviisuedustajaksi, mutta jäi toiseksi. Samoin hän jäi toiseksi pyrittyään Kreikan euroviisuedustajaksi 1989, samana vuonna jolloin hän aloitti radiotuottajana. Hän julkaisi säännöllisesti levyjä, jotka myivät erinomaisesti.

### [muokkaa] Taideprojektit

Anna Vissin 1980- ja 1990-luvun vaihteessa tekemät levyt myivät entistä paremmin, ja hän tuli tunnetuksi spektaakkelimaisista lavashow'staan konserteissaan. Vissi ja Karvelas pyrkivät monipuolistamaan taiteellista kenttää ja tuottivat 1991 ensimmäisen kreikkalaisen rock-oopperan nimeltään Demones, jossa Anna Vissi itse esitti pääosaa. Demones oli menestys ja sitä esitettiin televisiossa ulkomaillakin. Vissi jatkoi oopperanäyttelijänä myös seuraavana vuonna tehdyssä erikoisessa yksinäytöksisessä oopperassa.

1990-luvun uusien menestyksekkäiden kreikankielisten albumien jälkeen hän oli kiertueella Euroopassa ja Yhdysvalloissa. 1999 alettiin suunnitella englanninkielisten laulujen julkaisua.

### [muokkaa] Kansainvälinen avaus

Kesällä 2000 Anna Vissi julkaisi ensimmäisen kansainväliseen levitykseen tarkoitetun singlensä Everything I Am, johon ohjasi musiikkivideon suomalainen Antti Jokinen. Loppuvuonna julkaistiin samanniminen englanninkielinen albumi jonka oli tarkoitus aloittaa kansainvälinen ura, mutta joka vaikka menestyikin hyvin Kreikassa ei päässyt muualla listoille. Tilannetta korvasi se, että ennen vuodenvaihdetta ilmestynyt uusi kreikankielinen albumi Kravgi myi paremmin kuin yksikään aiempi Vissin levy.

Anna Vissin ura jatkui nousujohteessa Kreikassa ja Kyproksella, joissa hän pääsi säännöllisesti esiintymään keskeisissä tapahtumissa. Erityisen tärkeä oli hänen kehuttu esiintymisensä Ateenan olympialaisten päättäjäisissä 29. elokuuta 2004, joka toi viimein hänelle runsaasti kaivattua kansainvälistä tunnettuutta. Uusi markkinointikampanja lähti näin käyntiin ja seuraavalla viikolla Vissi ensiesitti uuden englanninkielisen singlensä Call Me, joka oli käännös hänen kreikkalaisesta tanssihitistään Ise.

Anna Vissi lähti loppuvuodesta Yhdysvaltoihin valmistelemaan singlensä suuremman luokan markkinointia Euroopassa ja Amerikassa. Call Me myikin hyvin ja nousi huhtikuussa 2005 peräti Yhdysvaltain virallisen tanssimusiikkilistan ykköseksi. Singleä soitettiin runsaasti myös Euroopan radiokanavilla. Vissi lähti klubikiertueelle ja levytti sen jälkeen taas uuden albumin, nimeltään Nylon, Kreikan markkinoille.

### [muokkaa] Eurovision laulukilpailut 2006

Kreikan yleisradioyhtiö ERT valitsi Anna Vissin edustamaan Kreikkaa Eurovision laulukilpailuun 2006, jotka pidettiin Kreikassa maan voitettua edellisvuoden kisat. Yleisö valitsi neljän ehdolla olleen kappaleen joukosta Vissin esitettäväksi laulun nimeltä Everything, jonka sanoituksista vastasi Vissi itse ja sävellyksestä hänen miehensä Karvelas. Euroviisuja varten Anna Vissi teki mainostuskiertueen kahteentoista maahan 12. huhtikuuta ja 10. toukokuuta välillä, päättääkseen sen juuri parahiksi itse kilpailuviikonloppua varten. Everything julkaistiin singlenä jo kiertueen aikana, 19. huhtikuuta. Anna Vissiä pidettiin yhtenä ennakkosuosikeista vuoden 2006 loppukilpailussa; tästä huolimatta Kreikka sai finaalissa vain 128 pistettä, mikä sijoitti sen 9. sijalle.

## [muokkaa] Tulevat projektit

- Vissi julkaisee uuden englanninkielisen albumin loppukesällä tai syksyllä 2006. Yhdysvalloissa julkaistava albumi sisältää muun muassa kappaleen Call Me ja kappaleen Desire, joka on englanninkielinen versio Vissin kreikankielisestä hitistä Agapi Ipervoliki.
- Albumi Nylon julkaistaan vuonna 2006 akustisena versiona.
- Anna Vissin ollaan arveltu julkaisevan uuden albumin Kreikassa syksyllä 2006.
- Vissi suunnittelee maailmankiertuetta vuodelle 2006.

## [muokkaa] Trivia

- Vissi on Kreikan myydyin laulaja jo kolmatta vuosikymmentä.
- Anna Vissillä on yksi tytär, Sofia Karvelas, hänen ex-miehensä Nikos Karvelaksen kanssa.
- Vissiä ollaan ulkomaalaisten ihailijoiden keskuudessa kutsuttu usein "Kreikan Madonnaksi", mutta hänen kreikkalaisihailijansa kutsuvat Annaa nimellä "Thea" (suomennettuna "jumalatar"/"diiva").
- Annalla on koira nimeltä Vanilla.
- Vissi on yksi Ateenassa sijaitsevan Ciro's Pommodoro Pizza- baari-ravintolan omistajista, mutta hänellä on myös osakkuus New Yorkiin avattuun uuteen ravintolaan.
- Kreikkalaisministeri Georgios Karatzaferis kritisoi euroviisukappale Everythingin musiikkivideon esittävän Kreikan negatiivisessa valossa, sillä videolla Vissi joutuu muun muassa moottoripyörällä liikkuvien varkaiden uhriksi.

## [muokkaa] Diskografia

Albumit

- 1977 - As Kanoume Apopse Mian Arxi
- 1979 – Kitrino Galazio
- 1980 - Ta Kalytera Mou Tragoudia
- 1980 - Ne
- 1981 - Anna Vissi
- 1982 - Anna Vissi (uudelleenjulkaisu)
- 1983 - Eimai to Simera kai Eisai to Xthes
- 1984 - Na 'Hes Kardia
- 1985 - Kati Symveni
- 1986 - I Ypomeni Kinisi
- 1988 - Tora
- 1988 - Epnevsi
- 1989 - Fotia
- 1989 - Ime
- 1992 - Emis
- 1992 - Lampo
- 1994 - Re!
- 1994 - O! Kypros!
- 1995 - Klima Tropiko
- 1997 - Travma
- 1998 - Antidoto
- 1999 - Best of Anna Vissi
- 2000 - Everything I Am
- 2000 - Agapi Ypervoliki
- 2000 - Kravgi
- 2002 - X
- 2003 - The Remixes 2003
- 2003 - Paraxenes Eikones
- 2004 - The Remixes 2004
- 2005 - Nylon
- 2006 – Englanninkielinen uusi albumi tulossa

Singlet

- 1973 - O, Ti Kosmos Baba
- 1974 - To Palio to Aeroplano
- 1976 - Mia Mikri Psihoula/Thelo
- 1977 - As Kanoume Apopse mia Arhi
- 1978 - Kos Nobel/O! Maria
- 1980 - Autostop (promosingle)
- 1995 - Ime Poly Kala
- 1995 - Min Xehnas
- 1995 - Amin
- 1997 - The Remixes
- 1998 - S´Eho Epithimisi (promosingle)
- 1999 - In the Mood (promosingle)
- 1999 - Forgive Me This (julkaistu vain Australiassa)
- 2000 - Agapi Ypervoliki (EP-levy)
- 2000 - Everything I Am
- 2001 - Mala - i Mousiki tou Anemou
- 2001 - Still in Love with You
- 2002 - Hitmix
- 2002 - Tasis Aftoktonias (promosingle)
- 2003 - The Remixes
- 2004 - Paraxenes Ikones (promosingle)
- 2004 - Remixes 2004
- 2004 - Live Promo Single
- 2005 - Call Me
- 2006 - Autostop/Mono I Agapi (Eurovisio-erikoisjulkaisu)
- 2006 - Everything
- 2006 - Welcome to the Party - julkaistaan syyskuussa

Live-albumit

- 1993 – Live
- 1998 – Live!
- 2004 – Anna Vissi Live

Kansainväliset julkaisut

- 1982 - Love Is a Lonely Weekend
- 1994 - Re! (julkaistu Turkissa)
- 1997 - Forgive Me This (promosingle)
- 1997 - Forgive Me This
- 1997 - Travma (julkaistu Australiassa)
- 1999 - Anna Vissi (julkaistu kansainvälisesti)
- 2000 - Re (julkaistu Turkissa)
- 2001 - Everything I Am (julkaistu Alankomaissa)
- 2001 - Kravgi (julkaistu Turkissa)
- 2001 - Kravgi (julkaistu kansainvälisesti)
- 2002 - X (julkaistu Turkissa)
- 2004 - Paraxenes Ikones (julkaistu Turkissa)
- 2005 - Call Me (julkaistu Yhdysvalloissa digitaalisesti ladattavaksi)
- 2006 - Everything (julkaistu Euroopassa)

Soundtrackit

- 1980 - To Tsitsiki Kai I Parea Tou
- 1991 - Demones
- 1993 - Ode to the Gods (lyhyt ooppera)
- 2002 - Mala - I Mousiki Tou Anemou

DVD:t

- 2001 – Anna Vissi: The Video Collection
- 2004 – Anna Vissi Live (Live DVD)
- 2005 – Nylon (DVD-versio)

## [muokkaa] Aiheesta muualla

- Virallinen kotisivu
- Anna Vissi -faniklubi
- Epävirallinen sivusto

Haettu osoitteesta http://fi.wikipedia.org../../../a/n/n/Anna_Vissi_1881.html

Luokat: Kreikkalaiset laulajat | Kyproslaiset laulajat | Kreikan euroviisuedustajat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Deutsch
- Ελληνικά
- English
- Español
- Français
- Italiano
- Nederlands
- Română
- Svenska
- Türkçe